David Beckham

Sir David Robert Joseph Beckham (sündinud 2. mail 1975 Leytonstone'is) on endine jalgpallur, Inglismaa jalgpallikoondise parempoolkaitsja. 2025. aasta juunis nimetas kuningas Charles III ta rüütliks (inglise keeles Knight Bachelor), rüütliks löömise tseremoonia toimus 4. novembril 2025 Windsori lossis Berkshire’is. Rüütlikandidaadiks tõusis eksjalgpallur juba 2011. aastal. 2003. aastal nimetati Beckham Briti Impeeriumi ordu (OBE) ohvitseriks. 

Inglismaa rahvuskoondises mängis Beckham 115 mängu (nendest 58 kaptenina) ja lõi 17 väravat.

Lapsepõlv

David Beckham sündis Londoni lähedal Leytonstone'is. Tema isa David Edward Alan Beckham ehk Ted Beckham (sündinud 1948) töötas köögimeistrina ja on Manchester Unitedi fänn. Davidi ema Sandra Georgina West (sündinud 1949) oli elukutselt juuksur. David Beckhami emapoolne vanaisa oli rahvuselt juut.  

Beckham sai igal aastal jõulukingituseks uue jalgpalli. Ta mängis jalgpalli algul isaga, hiljem sõpradega. Kaheksa-aastaselt oli ta parempoolkaitsja poistemeeskonnas Ridgeway Rovers. 

Jalgpalliharrastusele keskendumise tõttu jäi David Beckhamil kool pooleli. 

 Sportlaskarjäär 
Juulis 1991 võeti Beckham Manchester Unitedi noortemeeskonda, kus mängisid ka vennad Gary ja Phil Neville, Nicky Butt, Ryan Giggs ja Paul Scholes.

Inglismaa jalgpallikoondises debüteeris Beckham 1. septembril 1996 mängus Moldova vastu. 

Oma esimese värava Inglismaa koondises lõi Beckham 1998. aasta maailmameistrivõistlustel karistuslöögist Colombia jalgpallikoondise vastu. Sellest ajast alates paistis ta silma täpsete karistuslöökidega. Inglismaa võitis selle mängu 2 : 0, seejuures lõi Beckham Inglismaa teise värava. Inglismaa pääses Rumeenia järel alagrupist teisena edasi ja kohtus 16 parema hulgas Argentinaga. Selles mängus sai Beckham vastase löömise eest punase kaardi. Inglismaa kaotas penaltiseerias ja langes MM-i konkurentsist välja. Avalikkus süüdistas kaotuses Beckhamit.

David Beckham on valitud Euroopa parimaks jalgpalluriks ja Rivaldo järel paremuselt teiseks jalgpalluriks maailmas.  

Manchester Unitedis kandis Beckham särki numbriga 7 ja teenis 12 miljonit dollarit aastas.  

2003. aastal ostis Madridi Real Beckhami mängijaõigused 41 miljoni dollari eest. Madridi Realis kandis ta särki numbriga 23. Võistkonnas liitus ta mitmete tuntud mängijatega, nagu Ronaldo, Zinédine Zidane, Luís Figo ja Raúl, kuid hoolimata tugevast meeskonnast ei õnnestunud Realil olulisi võite saavutada. Lõpuks, oma viimasel hooajal Madridi Realis, võitis Beckham La Liga tiitli. 2007. aasta jaanuaris ei sõlminud Madridi Real Beckhamiga uut lepingut.  

Beckham sõlmis klubiga Los Angeles Galaxy viieaastase lepingu, mis kehtis 1. juulini 2012. Seal kandis ta samuti särki numbriga 23.

22. oktoobril 2008 sõlmis Beckham AC Milaniga kahekuuse laenulepingu, mida hiljem pikendati hooaja lõpuni. Seal kandis ta särki numbriga 32. 

27. detsembril 2009 naasis Beckham teise laenulepinguga AC Milani, et parandada oma šansse mängida Inglismaa koondises 2010. aasta maailmameistrivõistlustel Lõuna-Aafrika Vabariigis. Laenuleping hakkas kehtima 1. jaanuaril 2010 ning 6. jaanuaril, esimeses mängus, kus Beckham jälle AC Milani koosseisu kuulus, võideti Genoad 5 : 2. Võidumängus Verona Chievo vastu vigastas Beckham oma Achilleuse kõõlust, mis purustas tema unistuse pääseda oma neljandale järjestikkusele MM-ile.

14. septembril 2010 naasis ta vigastuspausilt Los Angeles Galaxy meeskonna vahetusmängijana, mängides 3 : 1 võidumängus Columbus Crew' vastu 20 minutit. 2010. aasta esimese värava lõi ta 4. oktoobril 2 : 1 võidumängus Chivase vastu karistuslöögist.

16. mail 2013 teatas Beckham, et kavatseb tippspordist loobuda ning 18. mail 2013 lõpetas ta oma 20 aastat kestnud sportlaskarjääri.

Talle kuulub jalgpalliklubi Inter Miami CF.

 Klubid 
 1993–2003 mängis Beckham Manchester Unitedis
 2. juuli 2003 – 2007 mängis ta Madridi Realis
 1. juulil 2007 algas tal viieaastane leping Los Angeles Galaxyga
 7. jaanuarist juulini 2009 kehtis tal kuuekuuline laenuleping AC Milaniga
 1. jaanuarist juulini 2010 kehtis tal kuuekuuline laenuleping AC Milaniga
KlubiHooaegLiigaKarikasLiiga karikasEuroopaMuuKokkuMängudVäravadMängudVäravadMängudVäravadMängudVäravadMängudVäravadMängudVäravadManchester United1992–930000100000101993–94000000000000Preston North End (laenul)1994–95520000–0052Manchester United1994–9540203011001011995–96337312020004081996–9736821001021149121997–983794200801050111998–993467110122105591999–2000316–00122504882000–013192000120104692001–02281110001351043162002–033163151133005211Kokku26562246121831510139987Madridi Real2003–0432342–71004362004–0530400–80003842005–0631331–71004152006–0723321–6000314Kokku1161394–2820015319Los Angeles Galaxy20075000––2171200825500––00255200911200––4015220107200––30102201110100––00101Kokku581000––916711AC Milan (laenul)2008–0918200–00202022009–1011000-2000130Kokku29200–2020332Kokku47289331012111317233654120

 Saavutused 
Manchester United
UEFA Meistrite Liiga (1):
1998–99
Inglismaa meister (6):
1995–96, 1996–97, 1998–99, 1999–2000, 2000–01, 2002–03 
FA Cup (2):
1996, 1999
Community Shield (4): 
1993, 1994, 1996, 1997
Kontinentidevaheline karikas (1):
1999
FA noortekarikas (1):
1992

Madridi Real
Hispaania meister (1):
2006–07
Supercopa de España (1):
2003

Los Angeles Galaxy
MLS-i Läänekonverents (2):
2009, 2010
MLS Supporters' Shield (1):
2010

Isiklikud saavutused
 FIFA 100

 Isiklikku
1999. aastal abiellus Beckham ansambli Spice Girls laulja Victoriaga (sünninimega Victoria Adams). Neil on pojad Brooklyn Joseph (sündinud 1999 Londonis), Romeo James (sündinud 2002 Londonis) ja Cruz Davis (sündinud 2005 Madridis) ning tütar Harper Seven (sündinud 2011 Los Angeleses). 

David Beckham on 183 cm pikk ja kaalus tippsportlasena 67 kg (2004. aasta seisuga).

Viited

 Välislingid 
David Beckham
Fotod David Beckhamist
David Beckham
David Beckham
Fotod, videod, biograafia (inglise ja hispaania keeles)

Kategooria:Inglismaa jalgpallurid
Kategooria:FIFA 100
Kategooria:Manchester United FC mängijad
Kategooria:Preston North End FC jalgpallurid
Kategooria:Real Madrid CF mängijad
Kategooria:Los Angeles Galaxy jalgpallurid
Kategooria:AC Milani mängijad
Kategooria:Paris Saint-Germaini jalgpallurid
Kategooria:Premier League'i mängijad
Kategooria:La Liga mängijad
Kategooria:Serie A mängijad
Kategooria:Ligue 1 mängijad
Kategooria:Sündinud 1975